CELEX: 32022R0665
Language: el
Date: 2022-04-21 00:00:00
Title: Εκτελεστικός κανονισμός (ΕΕ) 2022/665 της Επιτροπής της 21ης Απριλίου 2022 για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ

22.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 121/33
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/665 ΤΗΣ ΕΠΙΤΡΟΠΗΣ
         της 21ης Απριλίου 2022
         για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1210/2003 του Συμβουλίου, της 7ης Ιουλίου 2003, σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ και για την κατάργηση του κανονισμού (ΕΚ) αριθ. 2465/96 (1), και ιδίως το άρθρο 11 στοιχείο β),
         Εκτιμώντας τα ακόλουθα:
         
                     (1)
                  
                  
                     Τα παραρτήματα III και IV του κανονισμού (ΕΚ) αριθ. 1210/2003 περιλαμβάνουν κατάλογο φυσικών και νομικών προσώπων, φορέων ή οντοτήτων που συνδέονται με το καθεστώς του πρώην προέδρου Σαντάμ Χουσεΐν και υπόκεινται σε δέσμευση περιουσιακών στοιχείων.
                  
               
                     (2)
                  
                  
                     Στις 18 Απριλίου 2022, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει δύο φυσικά πρόσωπα και μία οντότητα από τον κατάλογο των προσώπων και οντοτήτων που αφορά η δέσμευση περιουσιακών στοιχείων.
                  
               
                     (3)
                  
                  
                     Κατά συνέπεια, τα παραρτήματα III και IV του κανονισμού (ΕΚ) αριθ. 1210/2003 θα πρέπει να τροποποιηθούν αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα III του κανονισμού (ΕΚ) αριθ. 1210/2003 τροποποιείται σύμφωνα με το παράρτημα I του παρόντος κανονισμού.
         
         
            Άρθρο 2
            Το παράρτημα IV του κανονισμού (ΕΚ) αριθ. 1210/2003 τροποποιείται σύμφωνα με το παράρτημα II του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Απριλίου 2022
            
               
                  Για την Επιτροπή
               
               
                  Εξ ονόματος της Προέδρου
               
               
                  Γενικός Διευθυντής
               
               
                  Γενική Διεύθυνση Χρηματοπιστωτικής Σταθερότητας, Χρηματοπιστωτικών Υπηρεσιών και Ένωσης Κεφαλαιαγορών
               
            
         
         
            (1)  ΕΕ L 169 της 8.7.2003, σ. 6.
      
      
         
            ΠΑΡΑΡΤΗΜΑ I
            Στο παράρτημα III του κανονισμού (ΕΚ) αριθ. 1210/2003 του Συμβουλίου, διαγράφεται η ακόλουθη καταχώριση:
            
               
                           «3.
                        
                        
                           Rasheed Bank [άλλως: α) Al-Rashid Bank, β) Al Rashid Bank, γ) Al-Rasheed Bank]· P.O. Box 7177, Haifa Street, Baghdad, Iraq, or Al Masarif Street, Baghdad, Iraq.»
                        
                     
         
      
      
         
            ΠΑΡΑΡΤΗΜΑ II
            Στο παράρτημα IV του κανονισμού (ΕΚ) αριθ. 1210/2003 του Συμβουλίου, διαγράφονται οι ακόλουθες καταχωρίσεις:
            
               
                           «72.
                        
                        
                           Asil Sami Mohammad Madhi Tabrah (άλλως Asil Tabra). Ημερομηνία γέννησης: 6 Ιουνίου 1964. Τόπος γέννησης: Ιράκ. Υπηκοότητα: Ιρακινή»
                        
                     
            
               
                           «75.
                        
                        
                           Maki Mustafa Hamudat [άλλως α) Maki Hamudat, β) Mackie Hmodat, γ) General Maki Al-Hamadat, δ) Macki Hamoudat Mustafa]. Ημερομηνία γέννησης: περίπου 1934. Διεύθυνση: Mosul, Iraq. Υπηκοότητα: Ιρακινή»